Държавен вестник, бр. 104, 2014 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  104
3. при констатиране прием на вещества и 
медикаменти, водещи до неадекватно състо-
яние на спасителя;
4. при видима отпадналост и преумора на 
спасителя.
Чл. 22. Служителите, работещи с алпий-
ски техники, извършват дейностите по чл. 18 
самостоятелно или съвместно с другите със-
тавни части на ЕСС.
Чл. 23. При извършване на операции 
по издирване и спасяване на хора в труд-
нопроходими и недостъпни места, отвеси 
и пропасти (площи с гъста растителност, 
изкуствено създадени заграждения, силно 
пресечени местности, каньони, канали, дерета 
със стръмни или недостъпни брегове, места 
с преобладаващо високи скални масиви) се 
спазват следните правила:
1. районът за издирване се разделя на 
сектори и се разпределят спасителите в тях, 
като при необходимост разделянето и разпре-
делението се отразяват на карта или скица;
2. издирването се извършва с наблюдение, 
като се проверяват всички възможни места; 
при наличие на технически средства за издир-
ване се прави първоначално издирване с тях;
3. при издирването на хора на труднодос­тъпни 
и непроходими места придвижването задължи-
телно се извършва чрез самоосигуряване или 
чрез предварително изградени въжени системи 
за осигуряване, като oсигуровките задължи-
телно се изграждат от служители, преминали 
подготовка за работа с алпийски техники;
4. след откриването на пострадалия с 
него се осъществява контакт, установява се 
състоянието му и се започва изграждане на 
системите за транспортирането му;
5. при достигане на пострадалия същият 
незабавно се осигурява независимо от начи-
на на транспортиране или от извършваните 
манипулации;
6. за транспортиране на пострадали в 
труднодостъпни терени се използват специ-
ализирани средства, осигуряващи безопас-
ността на пострадалия;
7. при тежко пострадал транспортирането 
се ръководи от медицинско лице, а ако няма 
такова в екипа – от лице, определено от ръ-
ководителя на място; 
8. ръководителят на място поддържа посто-
янна връзка с ръководещия транспортирането.
Чл. 24. При спасяване на хора от високи 
сгради и съоръжения се спазват следните 
правила:
1. използват се специална техника и съ-
оръжения (автовишки, подемници, стълби 
и др.), алпийски техники или комбинирано 
при операции по спасяване на хора от високи 
сгради и съоръжения; 
2. служителите, работещи на височина, 
задължително се осигуряват срещу падане;
3. операторът, който управлява техниката 
или съоръженията, поддържа постоянна връзка 
с работещите служители;
4. ръководителят на място осигурява 
прекъсването на електрозахранването преди 
започване на работата по съоръжения, както 
и на електропроводи при операции в серви-
тутната им зона.
Чл. 25. При извършване на спасителни 
работи в шахти, кладенци и други подземни 
съоръжения се спазват следните правила:
1. извършва се замерване за наличие на 
отровни/взривоопасни газове преди спускане;
2. осигурява се на работещия служител 
газанализатор независимо от извършените 
замервания;
3. осигурява се постоянна връзка с работе-
щия/работещите служител/служители;
4. осигурява се основно и резервно освет-
ление;
5. при необходимост от дихателен апарат 
се спазват изискванията за защита на диха-
телните органи;
6. при необходимост се използва осигури-
телно въже;
7. при невъзможност за използване на 
дихателен апарат се осигурява подаване на 
въздух от повърхността, при непрекъснато 
замерване на работната среда.
Раздел IV 
Издирване и спасяване на пострадали вслед-
ствие на авиационни произшествия
Чл. 26. Участието на спасителни екипи от 
ГДПБЗН в операции по издирване и спасяване 
на пострадали при авиационни произшествия 
извън 5-километровата зона на летищата се 
извършва по ред, описан в Наредба № 12 от 
2005 г. за условията, реда и изискванията към 
системата за търсене и спасяване при авиа-
ционно произшествие (ДВ, бр. 5 от 2006 г.).
Чл. 27. Служителите от ГДПБЗН участват 
в дейностите по издирване и спасяване съ-
гласно стандартни оперативни процедури или 
съгласно план за провеждане на операция по 
търсене и спасяване при тежко авиационно 
произшествие.
Чл. 28. По време на операцията по из-
дирване и спасяване действията на екипите 
на ПБЗН се координират с ръководителя 
на място/координатора на място съгласно 
Наредба № 12 от 2005 г. за условията, реда 
и изискванията към системата за търсене и 
спасяване при авиационно произшествие.
Чл. 29. Участие на екипи от ГДПБЗН в 
спасителни дейности в района на отговор-
ност на летищните власти става след искане 
от последните. Всички дейности в зоната на 
отговорност на летищните власти се ръково-
дят от техен представител, координирано с 
ръководителя на екипа от ГДПБЗН съгласно 
плана на летището.